आयकर अधिकाऱ्यांच्या माहितीनुसार, कर चोरी प्रकरणी या अभिनेत्यांवर छापेमारी सुरू करण्यात आली आहे. याचसोबत फॅंटम फिल्मवरही छापासत्र सुरू करण्यात आलं. 

राष्ट्रवादी काँग्रेसचे नेते आणि अल्पसंख्याक विकासमंत्री नवाब मलिक यांनीही या प्रकरणी केंद्र सरकारवर टीका करताना म्हटलं, "ज्या पद्धतीने अनुराग कश्यम आणि तापसी पन्नू यांच्या घरी आणि आस्थापनेवर छापा मारण्यात आला यातून हे दिसते की जे लोक केंद्र सरकार विरोधात भूमिका घेतात त्यांच्यावर दबाव टाकण्याचा प्रयत्न केला जात आहे."

काँग्रेसनेही अशीच टीका केली होती. 

यानंतर अनुराग कश्यप हे नाव पुन्हा चर्चेत आलं. 

अनुराग हे केवळ आपल्या चित्रपटांसाठीच ओळखले जात नाहीत, तर रोखठोक भूमिकांसाठीही ओळखले जातात. बीबीसी प्रतिनिधी विकास त्रिवेदी यांनी जून 2020 मध्ये अनुराग कश्यप यांच्याशी संवाद साधला होता. या मुलाखतीत अनुराग यांनी आपली चित्रपट निर्मितीची प्रक्रिया, माध्यमांबद्दलची भूमिका, आपली राजकीय मतं यावर भाष्य केलं होतं. या मुलाखतीचा संपादित अंश. 

एक मुलगा रोज झाडाखाली उभा राहून चिंचा पाडण्याचा प्रयत्न करायचा. पण त्याचा नेम लागायचा नाही. दगड लांब जाऊन पडायचा.... आणखी 4000 वर्णांसाठी लेख सुरू ठेवा:
लोक त्याच्याकडे पाहून हसायचे. एक दिवस त्या मुलानं मारलेला दगड दुसऱ्या मुलाला जाऊन लागला. तो मुलगा चिंचा पाडणाऱ्या मुलाला शाळेत त्रास द्यायचा. नंतर कळलं की, खरंतर तो मुलगा दुसऱ्या मुलाला दगड कसा मारता येईल याचीच प्रॅक्टिस करत होता आणि लोकांना असं वाटावं की, हा तर बिचारा चिंचा पाडत होता.

एखाद्या शाळकरी मुलानं अशाप्रकारच्या गोष्टी लिहिणं कोणाच्या पचनी पडणारं नव्हतं. त्यामुळे या मुलाच्या गोष्टी कधीच छापून आल्या नाहीत. शेवटी त्यानं गोष्टी लिहिणंच थांबवलं. 

अर्थात, मोठा झाल्यावर पुन्हा एकदा त्याचं लिखाण सुरू झालं. तो 40-50 पानं हातानं सहजच लिहून काढायचा. 

काही कथांनी त्याला नाव मिळवून दिलं आणि काहींनी केवळ पैसे. मालिका, चित्रपट लिहिले. त्यानंतर त्यानं एका अशा नावानं चित्रपट बनविण्याचा विचार केला, ज्या नावाच्या चित्रपटाला 2020 साली ऑस्कर मिळालं होतं. पण नंतर त्यानं आपल्या चित्रपटाचं नाव बदलण्याचा विचार केला. कारण या नवख्या दिग्दर्शकाला वाटलं की, 'पॅरासाइट' हे नाव लोकांना चटकन समजणार नाही. त्यामुळे 'पॅरासाइट' हे नाव बदलून पांच हे नाव ठेवण्यात आलं. 'पांच' हा चित्रपट आजतागायत थिएटर्समध्ये प्रदर्शित झाला नाही. 

चिंचा पाडणाऱ्या मुलाची ती गोष्ट लिहिणारा मुलगा म्हणजे अनुराग कश्यप. त्याने लिहिलेल्या गोष्टी कदाचित आजही अनेकांच्या पचनी पडत नाहीत. पण यामुळे अजिबात विचलित न होता अनुराग लाइट, कॅमेरा, अॅक्शन म्हणतच आहेत आणि ज्या गोष्टींमुळे त्रास होतो, त्यावर रिअॅक्शनही देत आहेत. 

अनुराग कश्यप यांना मीडियाचं वावडं का आहे? 

गँग्स ऑफ वासेपूरमध्ये 'रिश्तों के भी रूप बदलते हैं, नए-नए सांचों में ढलते हैं' हे मालिकेचं टायटल साँग सुरू असतानाच गोळीबार सुरू होण्याचा सीन असो, की मुक्काबाज चित्रपटात रोमँटिक सीननंतर टीव्हीतून 'ये आसन कई बार करें' असं सांगणारा रामदेव बाबांचा आवाज...अनुराग कश्यपच्या चित्रपटांमध्ये बॅकग्राऊंडला टीव्हीचे आवाज कौशल्यानं वापरलेले असतात. 

'चोक्ड' चित्रपटातही बॅकग्राऊंडला असेच आवाज ऐकायला मिळतात. 

''मशरूम खाइए, नरेंद्र मोदी बन जाइए. जी हां चौंकने की आवश्यकता नहीं. प्रधानमंत्री मोदी की चुस्ती फुर्ती के पीछे मशरूम...''

''नक्सलियों की नाक में दम हो गया है. 500-1000 नोट बंद किए जाने से इन लोगों की प्लॅनिंग बिगड़ गई है.''

याच चित्रपटातील एका दृश्यात नवीन नोट घ्यायला गेलेली व्यक्ती विचारते- नोटेमध्ये मायक्रोचिप...